Diglotta

Diglotta er en slekt av biller som hører til familien kortvinger.

Utseende 
Ganske små (1,4-2 millimeter), lange og tynne, mørke kortvinger. Kroppen er nokså smal og jevnbred. Hodet er rundet med ganske små fasettøyne, antennene tydelig klubbeformede, maksillarpalpene forholdsvis lange med klubbeformet ytterste ledd. Pronotum er rundet, dekkvingene ganske korte. Bakkroppen er langstrakt og sylindrisk, beina ganske korte.

Levevis 
Diglottini lever på havstrender, i fjæresonen. De kan finnes både på sandete og steinete steder. De graver seg ned i sanden eller skjuler seg under steiner ved flo sjø. De eter trolig alger, ulikt de fleste andre kortvinger som er rovdyr.

Utbredelse 
Slekten har en holarktisk utbredelse.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae
 Stammen Diglottini Jakobson, 1909
 Slekten Diglotta Champion, 1887 - 9 arter, én i Norge
 Diglotta brasiliensis Caron & Ribeiro-Costa, 2008
 Diglotta legneri Moore & Orth, 1979
 Diglotta littoralis (Horn, 1871)
 Diglotta maritima Lea, 1927
 Diglotta mersa (Haliday, 1837)
 Diglotta pacifica Fenyes, 1921
 Diglotta secqi Pace, 1992
 Diglotta sinuaticollis (Mulsant & Rey, 1870)
 Diglotta subgrisea (Mulsant & Rey, 1873)

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Småkortvinger
Biller formelt beskrevet i 1837
Dyr formelt beskrevet av George Charles Champion